Flavell Te Ururoa: Rugby World Cup 2011 (Empowering) Bill — First Reading 
Flavell Te Ururoa: Rugby World Cup 2011 (Empowering) Bill — First Reading 
[Volume:664;Page:11929] 
TE URUROA FLAVELL (Maori Party—Waiariki) 
: 
 Tena koe Mr Speaker kia ora tatau katoa e te Whare tatau kua hui mai i tenei po ki te wananga i tenei o nga take ara ko tenei pire mo te Kapu Whutuporo o te Ao a te tau e heke mai nei. Mr Speaker ko te aronga o te ao Maori ki tenei mea te whutuporo he take e mohiotia ana e te motu me ki kua roa te ao Maori e whaiwhai haere ana i tenei mea te whutuporo. A i tenei tau tonu nei kei te whakanuia te kotahi rautau o te whutuporo Maori i runga i te mata whenua me ki te whakanui i te noho o te ao Maori i roto i te whutuporo. I te Paraire kua hipa ake i toa te tima Maori i a ki a Airani i eke panuku i eke tangaroa. I muia toku kainga o roto o Te Arawa i Rotorua e te tangata e te Maori. I noho whakahihi nei ki te toa o te tima Maori ki runga i te manuhiri ki runga i a Airani. Apopo ka tau atu ki roto o Heretaunga ki reira pakanga atu ai ki a Ingarangi katahi ka kitea mai ai mena he toa nui whakaharahara nei te tima Maori he aha ranei. Engari koina te tumanako.  
I nga tau kua hipa e hia ke nei nga Maori kua eke ki nga taumata katoa me ki anei ano te mema nei a Paora Quinn. Kua eke tera hei kapene mo te tima Maori. Ko etahi o nga kapene o te tima Maori kua noho hei kapene ano hoki mo te Kapa o Pango. He tika ta te mema ra pea engari he toa he toa. Ko Buck Shelford tetahi kua noho hei kapene mo Aotearoa me ki ko Tane Norton ko Taine Randell ratau katoa kua noho me ki kei tera taumata o te Kapa o Pango mo Aotearoa nei. No reira ko te tino putake o taku korero Mr Speaker he whakamarama ake i te ngakaunui o te iwi Maori ki te whutuporo. 
No reira i tenei wahanga o tenei pire ara te panuitanga tuatahi ka tautoko ake te Pati Maori ki tenei o nga take. Na tera pea kaore ano etahi kia rongo engari i ki mai te tumuaki o Te Puni Kokiri a Leith Comer he ahua orite me ki te ngakaunui a ka mutu te noho o te tima Maori nei ki tera o te hunga i haere ki tawahi ki te Hokowhitu-a-Tu ara te Rua Tekau Ma Waru. A i runga i te papa pakanga tetahi i runga i te papa takaro tetahi. Nga mea e rua ara ko te tima Maori me te Ropu Rua Tekau Ma Waru he kaupapa hei whakanui i a tatau a Aotearoa nei. No reira koinei te ahuatanga o tenei mea o te whutuporo he whakakotahi nei pea i a tatau. A kati me ki he korero whanui tenei hei timatanga korero maku. Na kia hoki ra ano ki te putake o tenei pire.  
Penei i ta wetahi e korero nei ae kaore e kore ka tau mai etahi painga ki Aotearoa nei na te Kapu o te Ao engari ko te mate ke ki ta matau titiro e hangai tonu ana me ki ki nga mahi ki nga whakahaere ki nga whare ki nga momo awhina a-whare nei ki te Kapu o te Ao; kaua ki te hunga matakitaki; kaua ki te hunga takaro; kaua ki te hunga tautoko ara me ki ko te hunga e tautoko nei i te kapu. Ko te raru ke ka titiro te pire nei ki nga mea me ki whakahaere ara penei i te mahi unu waipiro. No reira ka hoki mai ki tera.  
Ko te mea tuarua penei i ta etahi atu o nga mema e ki nei ko te mahi o tenei pire he whakatu i tetahi mana whakahaere me ki ara te Rugby World Cup Authority. He ropu ko tana mahi he whakaae he whakahe ranei i etahi tono mo etahi whakahaere i roto i te Kapu. Ko te mate ke penei i ta etahi atu o nga mema e ki nei tona mutunga mai ka whakamanahia te tangata kotahi. Ko te Minita tera i tona mutunga mai. No reira kei te ahua noho rangirua tonu matau ki tera ahuatanga mena ka riro ma te Minita i tona kotahi e whakamana e whakahe ranei i etahi o nga mea ka whakahaeretia a te wa o te Kapu o te Ao. Ka mutu kei te noho ahua manawapa tonu te Pati Maori i te mea kaore te Minita mo nga Take Maori e kitea ana e rangona ana ranei hei mema mo tera ropu tera kahui ara mo te authority nei. Ko ta matau a te wa ka korerohia whanuitia i roto i te select committee he whakatakoto i etahi korero ki te ki atu me pera me noho tetahi wahanga mo te Minita mo nga Take Maori ki reira.  
Na ka huri atu ano ra ki te ahuatanga o nga korero o te mema a Mr David Clendon mo tenei mea te waipiro. Kai te tika tana kai te ahua noho rangirua tonu te Pati Maori mo nga whakahaere mo tenei mea mo te tuku whakaaetanga me ki mo te waipiro. Na anei au e patai nei i te patai he aha te take ko te nuinga o nga korero mo te Kapu o te Ao e hangai tonu ana ki tenei mea te waipiro? Ara mo te unu pia mo te unu waipiro ranei era momo ahuatanga katoa. Ko tenei pire ana koinei tana mahi he korero mo te waipiro kaua mo nga take nui me ki. No reira he take nui tera hei korero ma tatau i te mea ka hoki nga mahara ki tenei tangata i roto i a au o Te Waiariki o roto o Tauranga Moana ki te Arataki Rugby Sports Club. Ko tona ingoa ko Greg Doolan. E ai ki taku e mohio nei i noho ia hei kaiwhakahaere mo nga kaitohutohu o nga tima o roto o Arataki. Na i whakaae ia ki te haere ki reira hei kaitohutohu mo te tima o Arataki mena ka noho watea tera karapu i te waipiro. No reira he tuatahitanga tera i roto o nga karapu whutuporo o Aotearoa. Na tera korero tera.  
Kei te mohio tonu tatau ko te mahi o nga kamupene hoko waipiro he whiwhi moni he whaiwhai haere i tenei mea te moni. Ko te mate ke kua korerohia whanuitia e tatau i roto i tenei Whare nga kino ka puta i te waipiro ara nga aitua i runga i te rori nga whawhai tetahi ki tetahi ara te mahi wairangi a etahi haurangi ki etahi mena ka whaiwhai haere i tenei mea te waipiro. Engari penei i ta David Clendon e korero nei tona mutunga mai e ka raruraru etahi. No reira ko tera korero tera. Ka mutu e harikoa ana i te mea kei reira tonu etahi here kia kaua wetahi e whaiwhai haere i tera ahuatanga ara te haurangi. No reira ahua pai tonu tera.  
Kua kite atu ara no nga whainga nui me ki nga utu nui ka noho hapa ki tenei o nga pire no reira ka pai tera. Me pera i te mea kai te haramai nga manuhiri i tawahi ara te Barmy Army. He aha ta ratau mahi? Taku mohio he mahi haurangi. No reira me tupato tatau i te mea mena ka tae mai kei noho raruraru tatau na nga mahi nanakia na nga mahi porohaurangi a wetahi i ta ratau taenga mai. 
No reira hei kupu whakamutunga maku kaore ano tetahi kia korero i tenei take engari me penei rawa te korero kua whakaingoatia a Julian Savea hei Junior Player of the Year i tenei tau tonu nei mo te IRB. Katahi nei tera korero ka tae mai. No reira me mihi ki a ia me mihi ra ki o tatau Junior World Champions i Argentina inatata nei. No reira me whakanui tatau i tera ahuatanga.  
No reira kati kua roa tenei ko taku ko te ki atu ae ka tautoko te Pati Maori i tenei na runga i te aha? Na runga i te mea kua noho a Aotearoa kei nga taumata o te whutuporo me tautoko ka tika i tenei wa. Ki te kore tetahi ahuatanga hou e puta mai tera pea ka whai atu ki tona mutunga. No reira huri noa kia ora tatau. 
[ 
Greetings to you Mr Speaker and to all of us in the House gathered here tonight to debate this bill before us the Rugby World Cup 2011 (Empowering) Bill dealing with the event that takes place next year. The country is well aware of the obsession that Maori have over rugby. Maori have been keen followers of rugby for a long time and at this very moment a hundred years of Maori rugby are being celebrated in the country. Last Friday the New Zealand Maori team reached the pinnacle of all pinnacles by defeating Ireland. Oh yes! My home town of Rotorua was swamped by people and Maori. They were proud of how well the Maori team triumphed over the visitors from Ireland. Tomorrow the team will arrive in Hawke’s Bay to do battle with England where it will be seen whether the Maori team is a great or special one—whatever it is. But one can only hope.  
Over the past years numerous Maori have achieved at all levels. Let us take the member Paul Quinn for example. He achieved captaincy of the Maori team. Some Maori team captains became All Black captains as well. The Labour member might well be right but nevertheless a champion—yes a champion. One such captain was Buck Shelford who became a captain of the national side as did Tane Norton Taine Randell and others who reached that level of captaincy of the All Blacks for this country. So the real basis of my speech is to highlight the commitment of Maori to rugby.  
At this stage of the bill at its first reading the Maori Party supports it. Some of us may not have heard what Leith Comer the Chief Executive of Te Puni Kokiri said when he stated that the commitment of Maori to rugby was not unlike that of the 28th Battalion the Maori Battalion when it served overseas. One team served on the battlefield the other on the playing field. Both the Maori rugby team and the 28th Maori Battalion are causes that we should celebrate in New Zealand. So rugby brings us together. This is a general introduction to begin my contribution as I return to this bill.  
Like those who spoke before me I agree without reservation that benefits will accrue from the Rugby World Cup for New Zealand. But the problem with the bill from our perspective is that the focus is on operations administration buildings and assistance with accommodation related to the event; it is not about spectators players and supporters of the cup. The real problem is that this bill looks at factors that affect crowd control like alcohol consumption. But I will come back to that.  
The second point which has been raised by other members is that this bill establishes a controlling entity the Rugby World Cup Authority. Its role is to endorse or reject business initiatives to be run in tandem with the Rugby World Cup. The problem as alluded to by other members is that one person becomes empowered and ultimately that will be the Minister. We are in two minds over the fact that the Minister makes the final decisions over matters pertaining to the World Cup. Further to that the Maori Party is somewhat concerned that the Minister of Maori Affairs is invisible or appears to have no role in that entity the administrative body or the Rugby World Cup Authority. We will pursue that issue widely during the select committee process to ensure that the Minister of Maori Affairs becomes part of the controlling authority.  
I turn my attention now to the implications raised by the member David Clendon relating to alcohol. He is right. The Maori Party is somewhat concerned about allowing the consumption of alcohol. Now I ask myself why is most of the talk about the Rugby World Cup related to alcohol? Why is it about drinking beer and all the other alcoholic beverages? This bill is all about that—about alcohol consumption—and not about the real issues for heaven’s sake. It is important for us to comment on that because I recall a person from Tauranga within my Waiariki electorate from the Arataki Sports Club. I understand that he managed the coaches of Arataki Sports Club’s rugby teams. His name was Greg Doolan. My understanding is that he agreed to become head coach of rugby at Arataki Sports Club if the club became alcohol-free. This is a real first for rugby clubs in New Zealand. That is that story.  
We all know that alcohol outlets retail alcohol make a living from their sales and pursue avenues to ensure turnover. Problems with alcohol have been raised many times in this House: problems like road accidents fighting and senseless acts while under the influence of alcohol. But as David Clendon said some of us will get into trouble. That is the story. None the less I am glad there are controls there to deal with problems around alcohol. That is somewhat reassuring.  
I notice that a major emphasis in this bill is placed on the huge potential costs from those actions which is good. It must be so because the “Barmy Army” is coming from overseas. From my knowledge all that they do is get drunk. So we must be wary because they might come and cause trouble with their mischievous and drunken antics.  
In conclusion no one has spoken about this but it has just come to my attention that Julian Savea has been named as this year’s International Rugby Board junior player of the year. I commend him and our junior world champions who won that title in Argentina just recently. We should celebrate that event as well.  
I will end here. This contribution has already been too long. Yes the Maori Party endorses this bill but why? Because of New Zealand’s lofty status in rugby it is appropriate that we support it at this point in time. If nothing new emerges we will more than likely pursue this to its conclusion. Thank you all. 
]